Baltagalio pušis
55°08′05″š. pl. 25°48′15″r. ilg.﻿ / ﻿55.13486°š. pl. 25.80410°r. ilg.﻿ / 55.13486; 25.80410 Baltagalio pušis – išskirtinė pušis, valstybės saugomas gamtos paveldo objektas, esantis Švenčionių rajone, Švenčionėlių seniūnijoje, Pasiaurės girininkijos (75 kv., 22 skl.) miške, Labanoro regioninio parko Lakajos kraštovaizdžio draustinyje. Baltagalio pušis auga prie Lakajų ežero, 50 m nuo rytinės pakrantės, mišku apaugusiame šlaite. Pro šalį praeina miško kelias. Kelio nuorodomis nepažymėta. Paskelbta saugoma 2005 m.